MerchantPro: În ciuda incertitudinii politice, consumatorii români își mențin apetitul pentru shopping online
În ultimele patru săptămâni, marcate de un context politic tensionat determinat de alegerile prezidențiale și parlamentare și anularea primului tur de alegeri prezidențiale, magazinele online care operează pe platforma SaaS MerchantPro au păstrat trendul ascendent al vânzărilor, potrivit unui comunicat emis redacției. Performanțele din perioada 18 nov - 15 dec, adică perioada din jurul alegerilor și deciziei de anulare, indică o creștere de 11% în valoarea tranzacțiilor și un avans de 8% în numărul acestora, comparativ cu aceleași săptămâni din 2023.